че Комисията е използвала един-единствен среден коефициент CIF към FOB за всички производствени фактори и за всички съответни държави на произход. CCCME повтори това твърдение при своето изслушване и в коментарите след етапа на временните мерки.
 (218)
 Комисията първо отбеляза, че фактът, че Мексико регистрира и докладва своите статистически данни за вноса като стойност FOB, не прави данните по-малко надеждни. Освен това Комисията използва независим източник на информация за преобразуване на FOB стойностите на вноса в CIF стойности на вноса. Във връзка с това Комисията разгледа твърдението на трите заинтересовани страни относно използването на единен коефициент CIF към FOB и стигна до заключението, че в действителност е по-подходящо коефициентът да се диференцира по производствен фактор и държава на произход. Когато нямаше налична информация за определени държави на произход, Комисията използва среден коефициент, посочен в базата данни ITIC на ОИСР за този конкретен производствен фактор.
 (219)
 В коментарите си по втората бележка CCCME, Chengxi Shipyard и Suzhou Titan заявиха, че Комисията неправилно е приложила вносно мито от 25 % за вноса на стоманени плочи с произход от САЩ, тъй като прилагането на това ответно мито е било преустановено преди началото на разследвания период. CCCME повтори това твърдение при своето изслушване и в коментарите след етапа на временните мерки.
 (220)
 Комисията разгледа посоченото твърдение. Тя установи, че през юни 2018 г. Мексико е наложило мито от 25 % върху вноса на някои стоманени продукти, включително стоманени плочи, в отговор на митата на САЩ по раздел 232 върху стоманата и алуминия (94). През май 2019 г. Мексико е прекратило ответните мерки (95) след постигнато споразумение (96) със САЩ относно митата по раздел 232 върху стоманата и алуминия. Впоследствие Комисията прие твърдението и съответно адаптира вносното мито, използвано при изчисляването на разходите за стоманени плочи, при които няма нарушения.
 (221)
 В изложението по втората бележка Suzhou Titan и Chengxi Shipyard направиха коментари относно кода на стоката, който Комисията възнамеряваше да използва за определяне на разходите за някои производствени фактори, при които няма нарушения, по-специално за стоманените плочи, боята, заваръчната тел и болтовете. Chengxi Shipyard изтъкна, че Комисията следва да използва само код на стоката 8311 30 01, за да установи разходите за заваръчна тел за газово заваряване, при които няма нарушения, тъй като само този код на стоката обхваща заваръчната тел от желязо и стомана. Дружеството заяви също така, че Комисията следва да изключи кодове на стоките за болтовете, използвани във въздухоплавателни и моторни превозни средства, и за болтовете от неръждаема стомана при определяне на разходите за тях, при които няма нарушения. Suzhou Titan поиска от Комисията да прилага кодовете на стоките за стоманени плочи с дебелина, превишаваща 10 mm (код 7208 51 по ХС), поотделно въз основа на класа стомана на действително използваните плочи от дружеството. По подобен начин дружеството поиска от Комисията да прилага двата кода на стоката, отнасящи се до епоксидна богата на цинк боя (кодове 3208 90 и 3209 90 по ХС), поотделно в зависимост от действителния вид боя, използвана от дружеството.
 (222)
 Комисията установи, че наистина е по-подходящо заваръчната